
ЕВРАЗИЯ ЭКОНОМИКАЛЫК КОМИССИЯСЫ
КОЛЛЕГИЯ 

ЧЕЧИМ 


2023-жылдын 11-майы 	                    № 53 	                                     Москва шаары

Евразия экономикалык комиссиясынын Коллегиясынын 
2019-жылдын 8-октябрындагы № 173 чечимине өзгөртүүлөрдү киргизүү жөнүндө 

[bookmark: _Hlk140230484]Евразия экономикалык бирлигинин Бажы кодексинин 22-беренесинин 4-пунктунун 4-пунктчасына ылайык Евразия экономикалык комиссиясынын Коллегиясы чечти:
1. Евразия экономикалык комиссиясынын Коллегиясынын 
2019-жылдын 8-октябрындагы № 173 «Евразия экономикалык бирлигинин Тышкы экономикалык ишмердигинин бирдиктүү товардык номенклатурасына ылайык микроорганизмдердин зат алмашуу продуктуларынын түйүлдүксүз суу субстраттарынын негизинде препараттарды классификациялоо жөнүндө» чечимине төмөнкүдөй өзгөртүүлөр киргизилсин: 
аталышындагы «суу» деген сөз алып салынсын;
1-пункт төмөнкүдөй редакцияда баяндалсын:
«1. Таасир этүүчү зат катары микроорганизмдердин зат алмашуу продуктуларынын түйүлдүксүз субстраттарын камтыган (бактериялардын, бациллалардын же башка микроорганизмдердин клеткасыз маданий суюктугунун метаболиттери), ичүү үчүн препарат, ошондой эле кычкыл-щелочтук балансты нормалдаштыруу жана адам организминин тамак сиңирүү системасынын микроорганизмдеринин (микрофлораларынын) өсүшүн жөнгө салуу үчүн арналган терапевттик же профилактикалык максаттар үчүн көрсөтмөлөрү жок көмөкчү заттар Тышкы экономикалык ишмердиктин товардык номенклатурасын интерпретациялоонун 1-негизги эрежелерине ылайык Евразия экономикалык бирлигинин Тышкы экономикалык ишмердигинин бирдиктүү товардык номенклатурасынын 2106-товардык позициясында классификацияланат.». 
2. Ушул Чечим расмий жарыяланган датадан тартып 30 календардык күн өткөндөн кийин күчүнө кирет.

